b'\n_START_ARTICLE_\nPlazma stealth\n_START_PARAGRAPH_\nPlazma stealth je uporaba ioniziranega plina (plazme) za zmanj\xc5\xa1anje radarske opaznosti voja\xc5\xa1kih letal. Zrakoplov naj bi obdala tanka plast plazme, ki bi absorbirala ali pa deflektirala radarske \xc5\xbearke in tako zmanj\xc5\xa1ala radarski presek (RCS). Obstaja ve\xc4\x8d metod: od preprostej\xc5\xa1e elektrostati\xc4\x8dne (radijske) ali pa laserske._NEWLINE_Leta 1956 je Arnold Eldredge od podjetja General Electric predlagal uporabo pospe\xc5\xa1evalnika delcev, ki bi letalo obdal z oblakom plazme. Ni podatkov, \xc4\x8de so koncept testirali._NEWLINE_V projektu OXCART je CIA financirala sistem, ki bi zmanj\xc5\xa1al radarski presek vstopnikov na izvidni\xc5\xa1kem letalu Lockheed A-12 (Lockheed SR-71). Sistem so testirali vendar ga niso uporabili v praksi._NEWLINE_V praksi npr. na F-22 ali F-117 se za zmanj\xc5\xa1anje radarske opaznosti uporablja materiale (RAM), ki absorbirajo radarske \xc5\xbearke ali pa jih deflektirajo pro\xc4\x8d od izvornega radarja. Stealth letala uporabljajo tudi precej druga\xc4\x8dno obliko trupa in kril, vsi sistemi so namre\xc4\x8d prilagojeni za manj\xc5\xa1o radarsko opaznost. Taka letala so manj aerodinami\xc4\x8dna in RAM materiali zahtevajo drago vzdr\xc5\xbeevanje._NEWLINE_Plazma bi lahko omogo\xc4\x8dala konvencionalnim lovcem manj\xc5\xa1o radarsko opaznost.'